Tak, Susie.
Her er vist en ny med i dag.
Vil du fortælle din historie?
Okay. Jeg hedder Mike.
Ludoman.
Jeg mistede mit job.
Mistede mine venner, min kone.
Det er det.
Jeg ville sige, du afslørede slutningen,
men de fleste af os har set den film.
Men fortæl, hvordan den begyndte.
Med guld.
I en fisk.
Og en løgn.
- Undskyld? - Ja?
Jeg leder efter en hammer. Ved du noget om hammere?
ET ÅR SENERE
Det kommer an på, hvad du skal bruge den til.
Det er en rammehammer. Den er mest til tømrerarbejde.
En kuglehammer til metalarbejde. En lægtehammer. En mukkert.
Hvad for en er god til at brække benet på en fyr med?
Jeg kender dig. Fra ludoman-mødet.
Tidligere ludoman-møde, Gil.
Nogen følger ikke trinene.
Lad være.
Sig til Moss, han får sine penge.
Jeg får snart en formue.
Højst to uger.
Vi står foran et stativ hammere. Antyder det et forhandlingshumør?
Du er sgu speciel. Hvordan kan du gøre det mod andre ludomaner?
Jeg er ikke tømrer. Jeg er bare et redskab.
Jeg lavede en opgørelse over alle mine mangler
og råder bod over for forurettede.
I dette tilfælde Moss Yankov.
Så... den her, måske?
To uger! Giv mig to uger!
Pis!
Forbandede svin.
Du er ikke vred på mig, men på dig selv.
- Hvad er det? - Ikke det, du tror.
- Hvordan fanden er det andet? - Du får den ikke.
Du får den retur. Den er din.
- Havde pantelåneren den stadig? - Nej.
Jeg viste ham et billede af den på dig, og han lavede en.
Lavede? Og du giver den bare retur?
Kompensation.
Det er en del af programmet.
Okay.
Tak.
- Jeg vil starte forfra. - Jeg vidste, det var sådan.
- Der er gået et år... - Kom nu, Mike.
Jeg spiller ikke mere. Jeg går til møder. Se, jeg fik en nål.
- Og mistede et skilt. - Jeg betaler al min gæld.
Ved at arbejde for den gangster, du skylder den?
Ja, fint nok.
Apropos gangstere. Jeg er del af en indsatsgruppe.
Og Moss Yankov...
Hvad?
Nej.
Nej? Hvad...? Du tror altid, du ved, hvad jeg vil sige.
- Du vil have min hjælp med Moss. - Okay, ja.
- Fordi du er indenfor murene. - Af ingenting.
- Han er ikke din tid værd. - Jeg er lige blevet kriminalbetjent,
og det satte jeg på pause på grund af vores sager. Dine.
- Så jeg står i gæld til dig? - Påstår du andet?
Støt nu den rigtige side. Du er bedre end benbrækker for Moss.
Stop lige. Jeg har aldrig brækket nogen ben.
Teknisk set.
Så kald det kompensation.
Okay.
Hvis jeg vil tænke over det, tager du så ringen?
Vil du virkelig have mig tilbage under den slags tvang?
Ja.
Jeg betaler dig tilbage med noget bedre end penge.
- Guld. - En begravet skat.
Tager du pis på mig?
Sunket.
- Men ja. - Sunket? Javel.
I 1715 sank en spansk flåde,
og et af skibene sank ved Florida...
Gil, åbn op.
- Hvad? - Sådan her, sig:
Du kan spytte den ud eller skide den ud.
Næste gang jeg ser den mønt,
har den bare at være de 200.000 værd, du skylder mig.
Pis!
Moss!
Hvad?
Du skulle ikke arbejde over på min fødselsdag.
- Ja. Jeg er næsten færdig. - Det er jeg også.
Du ser godt ud.
Tillykke med fødselsdagen.
Tak.
Årsdagen er også lige om hjørnet, ikke?
Virkelig? Årsdag for hvad?
Os. Et år.
Vi bør finde ud af, hvad vi gør.
Måske forlader vi Philly. Atlantic City, måske?
Kagen er god.
Er der gået så længe?
Ja, ikke? Det er gået stærkt.
Min fars begravelse. Mig, der overtager biksen.
Det hele er sløret, men du var en klippe.
Du fik mig igennem det.
Ja. I lige måde.
Nå, men...
...tillykke med fødselsdagen.
- Moss. -Åbn den nu.
- Gud. - Flot, ikke? De er ægte.
Er det et hår?
Hvad? Hvor?
Der sidder en piges hår i hægten.
- Den skide guldsmed. - For langt ude!
Delly, sæt dig nu ned.
- Det er din fødselsdag. - Hils og sig tak til din hæler.
Så det er brugt, og hvad så? Har du ikke hørt om aflagte smykker?
Bare én gang, Moss,
vil jeg gerne have noget, der ikke er stjålet.
Noget særligt.
Som du har købt særligt til mig, som ingen andre har haft.
Delly!
Sørg for, at hun kommer godt hjem.
Man ser aldrig det modsatte af det her.
En mand stormer ned ad gaden, og en kvinde i en bil tigger ham om at stige ind.
Aner ikke hvorfor.
Når han ryger ud, træder hun på sømmet og ser sig ikke tilbage.
Gider du sætte dig ind?
Det er en skidt gade. Mange prostituerede.
Gør en mere så en forskel?
- Gør mig en tjeneste. - Jeg mindes ikke at skylde dig en.
Hvad med, at jeg skylder dig en?
Det her skulle jo ikke ske igen.
Men det gjorde det nok.
Jeg må have kaffe.
Jeg skal køre dig hjem.
Han taler om dig.
Hans egen strisser.
Som en golden retriever, der henter en pind, når han får besked på det.
En mellem ekstrem vanilje is-blend med to shots karamel.
KAFFE
Værsgo.
- Nu kører jeg dig hjem. - Vent.
Måske finder vi en motorvej.
Hvad?
Lad os bare køre og se, hvad heldet bringer os.
- Jeg har forpligtelser. - Over for Moss? Nej.
Du ved vel godt, at du aldrig kommer fri af Moss, ikke?
- Hvor fører den motorvej hen? - Aner det ikke.
- Til Florida. - Nej.
Hvorfor ikke? Det virker som et sted med mange muligheder.
Javist. Det gav mig muligheden for at rejse væk.
- Det er løgn. Er du derfra? - Ja, og jeg tager ikke tilbage.
Ja.
Det er om Delly.
Hvad med hende?
Du kørte hende hjem efter hendes fødselsdagsmiddag.
- Ja. - Hvad talte I om?
- Ikke noget. Vi talte ikke sammen. - Sagde hun slet ikke noget?
Lad mig tænke.
Nej. Hvorfor?
Hun er borte.
- Hvad mener du med borte? - Borte.
Jeg gav hende en ny BMW. Vi blev forsonet.
Alt gik godt.
Og så tog hun den og skred.
Hvor tog hun hen?
Coronado Beach, Florida.
Hun fik en bøde, fra en stærekasse.
Jeg fik mailen, fordi bilen står i mit navn.
En til en time senere modsatte vej.
Det smadrer forsikringen.
- Hvad laver hun i Florida? - Hvor skulle jeg vide det fra?
- Du skal bare hente hende. - Hvad? Fandeme nej, kan ikke.
- Jo. - Nej.
Nej.
Hun kan ikke bare forlade mig, Mike.
Hvordan ser det ikke ud? Min far havde ikke glemt det, vel?
Halvtreds store.
- Hvad? - Af det, jeg skylder.
Fuck dig! Jeg får dig til at gøre det gratis.
Så leder jeg gratis. Det vil koste 50 at finde hende.
Skide ludomaner.
Okay.
Halvtreds af din skyld,
eller 100 oveni, hvis du fejler.
Okay.
- Godt. Kør så. - Jeg kører da ikke.
Jeg tager et fly.
I sidste øjeblik? Ved du, hvad det koster?
- Tager du pis på mig? - Fint.
BILLET OG CHECK-IN
Men billig lejebil. Og...
...hun skal måske overtales.
SKYDEVÅBEN IKKE LADT
Og?
Våben på et fly kræver papirarbejde. Hvordan skaffer du en pistol?
Moss... det er Florida.
- Hvornår skal vi til Disney World? - Ja.
Når far har hentet sin pistol, sagde jeg jo.
Velkommen til Palm's, min ven.
Jeg hedder Benny, jeg er ejeren. Bare sig, hvad du vil have.
Bare drop apostrofen.
- Hvad? -"Palm's."
Den er besidderisk.
Ja. Min besiddelse.
Hvad med et sysæt?
DURHAM COUNTY SHERIFKONTOR JOHN KETCHER, VICESHERIF
For fanden da.
MOSS: ER HUN DER?
ER DU DER? FIK DU RABATTEN?
Miguelón.
Hjælp! Hjælp!
- Han prøvede at krænke mig! - Hvad?
- Han tog sig friheder. - Vel gjorde jeg ej.
Jeg reddede hende.
Hvor er min top så, dit perverse svin?
Hvad?
Nej...
Jeg henter den.
Hjælp!
Mike?
Mike.
Der har vi ham. Hej, sovetryne.
- Patsy? - Du sagde ikke, du kom hjem.
Det var arbejde. Undskyld, jeg ville ringe til dig.
- Hvordan vidste du, jeg var indlagt? - Fra nyhederne.
Tv'et kører på arbejdet.
Jeg sagde til min kollega: "Det er min bror på tv. Han ser så tynd ud."
- Får du ikke spist? - Av!
Der stod på nettet, at hajen bed din svend af, men det passer ikke.
Jeg tjekkede. Altså, sygeplejerskerne gjorde.
Hvad mener du med nettet?
OVERFALDER STRANDGÆST
Hjælp!
Avs. Så kan han lære det.
Hospitalet siger, at overfaldsmanden er en lokal mand,
- som politiet vil afhøre. - Pis.
- Værsgo. - Kan du selv gå?
- Ja. Tak for turen. - Vent lidt.
Gudskelov. Det er så vildt. Du kommer til middag i aften, ikke?
Ikke? Ja? Okay.
- Hvor længe bliver du? - Ikke længe.
Jeg skal finde en kvinde, give hende en forsikringscheck, og så...
Klart.
Vi ses i aften.
- Hej. -Spørgsmål.
Hvorfor fanden vidste jeg ikke, du var fra Florida?
- Har vi været på nettet? - Dig, den lokale.
Ved du, hvorfor jeg ikke tror, du sagde, du var?
Hvorfor?
Jeg måtte ikke vide, hvor din familie er.
VISITKORT TRYKKES PÅ MINUTTER MINIMUM 500 KORT
AL GRAFIK
MIKE VALENTINE UAFHÆNGIG FORSIKRINGSKONSULENT
Mike Valentine? Øjeblik.
Som i Sonny Valentine?
- Min far. - Det er da løgn.
Sonny hyrede mig. Dengang han var politiinspektør.
Det siger du ikke. Jeg er ham fra videoen. Jeg blev bidt af en haj.
Nej, kun i benet.
- Og du er i Philly nu? - Ja.
Og hvad er så en uafhængig forsikringskonsulent?
Det varierer. Jeg leder efter en kvinde for at aflevere en erstatningscheck.
- Hendes navn? - Delly West.
Beklager, jeg kender hende ikke.
Okay, men måske du kunne...?
- Kunne hvad? - Slå hende op i systemet.
Det er smågammelt.
Men det er godt nyt om din pik.
CORONADO STRANDPOLITI
Tak.
- Tyler, læg nu telefonen væk. - Jeg skal finde mine lektier.
- Efter maden. Læg den væk. - Deacon, sluk nu det tv. Vi har gæster.
Jordfaldshullet, der opslugte flere firmaer i Orlando i sidste måned
er endelig stabiliseret.
Rådhuset melder, at reparationerne kan begynde tidligt i næste uge.
Tyler Pitts, læg så telefonen.
- Fint, så dumper jeg i matematik. - Dumper du i matematik?
Det håber jeg ikke, du har brug for det.
- Sig det, Mike. - Jeg ved ikke, om hun gør.
Vel gør hun det. Hvad skulle jeg gøre uden matematik?
- Jeg ved ikke, hvad du laver, Deacon. - Jeg er landmåler for rådhuset.
Jeg arbejder på jordfaldshullet.
Der skal man kende vinkler, linjer, geometri og målinger.
Landmålere har brug for lige så meget matematik som NASA-forskere.
Det passer altså ikke.
Skal du sidde ned og tisse nu?
Den bed jo ikke hans svend af. Gå ind på dit værelse.
- Jeg behøver ikke... - Jeg ved ikke, hvor hun har hørt det.
Da vi kom ud, blæste vinden væk fra huset.
- Giv det et øjeblik. - Nej, nu fik jeg den tændt. Pust på mig.
Sådan. Tak for det.
Du ville ikke ringe, vel? Og sige, du er tilbage?
Sikkert ikke.
Det er okay. Det forstår jeg godt.
Det er ikke dig.
Det er det med forsikringschecken, det er et mareridt.
Da jeg voksede op med vores far,
udviklede du nok et godt instinkt for, når nogen lyver, så det driver.
- Ja, det gjorde jeg vel. - Også mig.
Du bør nok arbejde på din forsikringsforklaring.
Undskyld.
- Vil damen, du leder efter, godt findes? - Nej.
Kriminel type?
Kriminelt tilknyttet.
Så skulle du måske tale med en kriminel.
Far?
Det er da nogen år siden.
Havde jeg vidst, du ville spille baseball, havde jeg gravet handsken frem.
Købte du RJ's eller vandt du den i et slag kort?
RJ døde af hjernekræft.
Jeg tænkte, at en bar kunne fylde mit otium.
Otium?
Kontant forretning, adgang til dybt farvand.
- Smugling er så kun en hobby nu? - Jeg blev pensioneret med æresbevisning.
Fuld inspektørpension.
Jeg har en mindeplade over mit stambord i pandekagehuset.
Hvad med dig?
Jeg holder ørerne åbne.
Var det noget med et etisk svigt?
Det må gøre dig glad.
-Æblet falder ved siden af træet. - Næ nej. Der tager du fejl.
Enhver far ønsker, at hans søn overgår ham.
Ikke kun tro, at han gør.
Hvad vil du have? Mangler du penge?
- Nej. Jeg har et job. - Og det er?
At finde en kvinde.
Delly West.
- Hvad laver hun hernede? - Det gad jeg gerne vide.
Hvad fanden ved du da?
- Ikke meget. -Ærgerligt.
En persons vaner er deres svage punkter.
De kan ændre, hvor de er, men ikke ændre, hvem de er.
Bare behold dem.
Når du vil lege tagfat, står din gamle klar.
DET MAGISKE KONGERIGE
Slap af, du behøver ikke en pistol.
Det er min pligt som politibetjent at bære mit tjenestevåben.
Måske skal du bare være normal i dag.
Okay?
- Du vil finde en pistol, ikke? - Vi mødes på slottet.
Nej, det...
Okay. Kom så.
Okay, tak.
Hallo?
Jeg går meget op i procedure.
Hvad der er rigtigt og forkert.
Etik, rettigheder og så videre.
Forstået.
Af respekt for inspektøren, som jo hyrede mig,
fik jeg nogle folk til at holde udkig efter en savnet kvindes BMW.
Men hør, den skrøne om "forsikringschecken" er altså pinlig.
Min arbejdsgiver er bekymret for kvindens sikkerhed.
Det er jeg også.
Hun er mere sikker, hvis hun findes af mig end den næste, der gør forsøget.
Flot bil.
Den er lige landet. Godt brændstofforbrug, som var den spritny.
- Må jeg kigge indeni? - Ja.
- Næsten ny, som du ser. - Ja.
- Købte den tidligere ejer noget andet? - Ja, jeg gav hende en Lexus årgang '16.
Godt med benplads.
Ingen buler i kofangeren.
PARKERINGSBØDE CORONADO BEACH
FLAGLER AVENUE NR. 4620 UDLØBET PARKOMETER
Ingen går op i tegnsætning.
- Hej. - Jeg må spørge dig om noget.
Ja?
Har du hørt om det parterede lig, der blev fundet i kloakken?
- Rent spild? - Hvad?
Jeg troede, du fortalte en joke. Nej, det har jeg ikke.
Nogen smed et lig i en regnvandskloak. Jeg blev tilkaldt.
- Arbejder du i drabsafdelingen nu? - Nej. Offeret er Gil Franco.
Mike?
Gilbert Franco. Kender du ham?
Ja, han var i programmet.
Ja, det ved jeg. Det sagde hans ekskone.
- Hvordan døde han? - Venter stadig.
Men det hjalp ikke at blive hakket i stykker.
Hun sagde, han havde gæld hos Moss Yankov.
Ergo min side af det. Vil du fortælle mig om din?
Jeg har ingen.
Kan du ikke komme og sige mig, hvem der har?
- Jeg er ikke i Philly. - Hvor er du?
- Jeg måtte tage til Florida. - Hvorfor?
- Så jeg kan forlade Florida. -Jeg kan ikke lide, som du lyder.
Så du din far?
Det er fint nok. Vi tales ved.
Spiller du?
Før du gik.
VIND OP TIL 1.000 DOLLAR!
Nej, tak.
- Ja? - Har du dræbt Gil Franco?
Hvad fanden?
Hvorfor spørger du om det i telefonen?
Vi havde en aftale.
Jeg får folk til at betale, ingen kommer til skade og slet ikke hakket i småbidder.
Enhver kontrakt eller konsulentvirksomhed mellem os,
såsom for tjenester af fuldt lovlig natur,
i og for sig, at de...
Hvad hedder det? Påvirkningen...
- Moss, er det dit første opkald? - Jeg kender ikke til nogen dræbt.
Drop spørgsmål, jeg ikke ved noget om, og gør det, jeg bad dig om.
Okay, Moss.
Jeg får Delly retur til dig, om det så bliver det sidste, jeg gør.
Tak for det.
Hvis det er det sidste, jeg gør for dig,
så er vi kvit. Hele min gæld.
Så er jeg gældfri for altid.
- Ja eller nej? - I orden.
Så næste gang du truer min familie,
kan vi bytte bidder af dig og Gil Franco som en Mr. Potato Head.
Okay?
SALT-AIR FERIEBUNGALOWS
Mike?
Skal vi forsvinde?
Ja.
Okay, forstået.
- Du har bøger. - Ja.
Hvis jeg engang lærer at læse.
Du griner. De fleste af Moss' folk kunne end ikke læse et stopskilt.
Derfor vil jeg ikke arbejde for ham ret længe.
Hvad får dig til at tro, at dit lod er forudbestemt?
Jeg spiller ikke længere hasard.
Det mener du ikke?
Det her var en fejl.
Titlen på min selvbiografi.
Det sker ikke igen. Okay?
Skal vi vædde?
- Moss? - Har du hende?
Ikke lige nu.
Så du hende?
- Jeg har hendes telefon. -Hvad?
- Hendes ansigt låser den op. Kan du koden? - Hvorfor har du telefon og ikke hende?
Hun glemte den på en bar.
- Hvorfor skal du i hendes telefon? - Vil du ikke vide, hvorfor hun er her?
Hvem hun har talt med?
- Hvorfor? Taler hun med nogen? - Det ved jeg ikke.
- Derfor vil jeg tjekke hendes telefon. - En fyr?
- Jeg ved det ikke, sagde jeg. - Så gå i hendes telefon og find ud af det.
Det kræver hendes ansigt at låse den op. Kan du koden?
Prøv M-O-S-S.
- Og hvad hvis det ikke er? - Det ved jeg ikke. For pokker!
Du er detektiven her. Detekter, for fanden.
- Er du sikker på, det var denne hytte? - Ja, skuddene kom herfra.
For lyde er underlige om natten. Måske var det en af de andre.
Måske, ja. Jeg har kun ejet ejendommen i 20 år,
så måske pejler jeg forkert.
Må jeg tjekke et par af dem, bare for at få sindsro?
Værsgo. Vi tilbyder ro i sindet.
Men jeg siger, hvad jeg så.
Manden løb ud, ambulancen kom, og så tog de den stakkels pige med.
- Og så du selv pågældende mand? - Ja. Få meter fra mit vindue.
Så du kunne måske tale med en fantomtegner?
Min søn Charles siger da, jeg kan snakke fanden et øre af.
Han er i Atlanta. Han har boet der et par år nu.
Han er der på grund af hende Kathy, og jeg tror ikke, de er særlig lykkelige.
Men det er deres liv, og jeg kan kun ønske dem al held og lykke,
og virkelig håbe på, hun ikke bliver gravid.
Det betyder ja.
- Buzz? Hvad skyder du på? - Det ved jeg ikke. Søkøer, måske.
- Du må ikke skyde søkøer. - Sgu ikke med det her gang lort.
Vil du chartre en båd? Jeg kan give dig venne- og familierabat.
Det var mange motorer. Hvor hurtigt svømmer fiskene her?
Du kunne lide at fræse rundt, da du var barn.
Kan du huske speedway-bilerne i Disney World?
Har du hørt noget om et skyderi på stranden i aftes?
- Skulle jeg det? - Du har en politiradio.
Du kan ikke altid følge narkoerne eller kystvagten.
En normal aften i paradis. Hvorfor?
En kvinde blev fundet skuddræbt, og der er intet i nyhederne.
Vil du vide, om du blev set?
- Hvor skulle det være? - Salt-Air Bungalows.
Okay. Så du skygger mig.
Personligt kan jeg ikke være så sent oppe, nej.
Hvorfor få mig skygget?
Du er min søn. Jeg holder af dig. Sådan gør fædre.
"Sådan gør fædre."
Indtjeningen er faldet. Nok fordi Mike ikke er her.
Han kan noget. Oddsene på Phillies-kampen var omskiftelige.
Bollede Delly udenom?
Hvad?
- Bollede Delly...? - Hvor skulle jeg vide det fra?
Du så aldrig noget?
Se hvad? Jeg er aldrig sammen med Delly. Mike var den eneste, der kørte hende.
Hejsa.
- Denne kvinde var her i går aftes. - Okay. Hvad med hende?
Hun er død.
Hun var lige i live.
Det er normalt rækkefølgen, ja.
Tjek kæresten.
Hvilken kæreste?
Det var som regel kæresten, der gjorde det. Eller manden.
Eller hun var sammen med en gift mand, der ikke ville forlade konen alligevel.
Tøsen truede med at sladre, og han gik amok. Død.
- En stor hjælp. Tak. - Ingen årsag.
Vi har mere nyt om jagten på den stjålne ambulance,
der førte til, at en mand blev anholdt, og en anden blev indlagt.
Politiet blev tilkaldt til Sanfords Kennelklub
efter et skærmydsel på parkeringspladsen.
Politiet jagtede den mistænkte til et vejkryds,
hvor han kørte ind i en ambulance,
stjal ambulancen og kørte videre.
Ambulanceføreren blev kastet ud af bilen, og i dag klamrer han sig til livet,
stadig i bevidstløs tilstand.
Vi ved ikke, om der var en patient i ambulancen.
Undskyld lige?
Undskyld.
Bare kør.
- Det må du undskylde. - I orden.
Nå, du er...
Jeg hedder Mike.
- Rart at møde dig. - Fra Washington, D.C.
Transportstyrelsen.
Specifikt styrelsen for færdselssikkerhed.
Mere specifikt afdelingen for redningstjenesten.
Skattepengenes virke.
- Hvad får dig hertil? - Det vil jeg gerne sige.
Morgenmad i morgen?
Perfekt.
- Du hører fra mig. - Ja, tak.
Ty, hvorfor laver du ikke dine lektier?
Vejlederen siger, jeg har brug for incitamenter.
- Hvilke? - Jeg vil have en conure.
- Hvad er det? - En papegøje.
Ingen papegøjer. De lever evigt, og du gider ikke fodre den.
- Jo, jeg vil. - Skal vi ikke spørge Paul Bunyan?
Jeg var seks år.
Patsy, hvor er skovlen? Vi skal grave en hamster op.
Mor! Nu gør han det igen.
Det er okay, jeg har gemt skovlen.
En hamster?
Hej.
Hvad laver du?
Jeg har en app, der følger rumstationen.
- Kan man se rumstationen? - Om et par minutter, ja.
Og?
Mor hentede dig helt i Philadelphia for at spørge, om jeg tager stoffer?
Jeg er med. Du har ikke brug for en, du ikke kender,
til at komme hvert femte år for at give dig råd.
Helt i orden. Hvis du kan få min mor med på den plan, bliver du min bedste ven.
Men er alt i orden?
Det er fint nok.
Det stinker, men på en normal måde.
Godt.
- Så er den her. - Hvor?
- Hold da op. - Ikke også?
- Der sidder mennesker i den. - Ja.
De er i konstant frit fald.
Jeg kender følelsen.
- Jeg vil se The Bachelor. - Tag nu ikke stoffer.
Forstået.
SALT AIR BUNGALOWS-MORD
- Hej. - Ved du, hvad jeg ser på lige nu?
Et billede af Gil Francos båd. Gæt hvor.
- Aner det ikke. - Florida.
Okay.
- Hvor langt er Port Orange fra dig? - Ikke ret langt.
Så du kendte Gil.
Gil havde en båd i Florida, hvor du er nu.
Jeg ved ikke, hvad båden betyder.
Lige nu ved jeg ikke, hvad noget betyder.
Sig mig, hvorfor du er i Florida.
- Forretninger. - Moss Yankov-forretninger?
Ikke Gil Francos.
Men send et billede af båden, så skal jeg give dig besked.
Lade dig efterforske?
Du bad om min hjælp.
Fint nok.
Men røvrender du mig, får jeg skovlen under dig.
Hvor fint, du kan huske vores ægteskabsløfter.
- Godmorgen, Andy. Værsgo. - Godmorgen, Lacey. Hvad er det?
Tandløs. Dragen fra den dragefilm.
Du betalte betjent Thompson for at tegne den mistænkte skytte.
Tegnede hun det her?
Nej, den lagde jeg på dit skrivebord. For at vise, at jeg også kan tegne.
- Hvis du skal betale nogen. - Tak, stor hjælp.
- Inspektør. - Andy. Morgenmad?
Nej, ellers tak.
Hvad ved du om din søns indblanding i et skyderi for to dage siden?
Ingen verdens ting. Kaffe, så?
Ham her blev set ved Salt-Air Bungalows den aften, da der blev skudt.
Det er Mike.
Det er ikke ham.
For et par dage siden bad du mig lede efter en kvinde,
og nu var en kvinde af samme signalement
i en bungalow, hvor der blev skudt, og Mike blev set med en pistol.
- Så nogen Mike skyde vedkommende? - De så ham ikke gøre det, nej.
Fingeraftryk? Tegn på kamp?
- De havde rengjort alt, før jeg kom. - Er offeret identificeret?
- Ikke endnu, fordi... - Hvad?
Fordi vi ikke har et endnu.
Så for at opsummere:
Der er en kvinde, der ikke er død,
og du vil efterforske Mike, fordi han ikke dræbte hende?
Jeg ved endnu ikke præcist, hvad der skete, nej.
Men det kommer jeg til. Og...
Jeg har ofte set den anden vej. Det ved du.
Så meget, at jeg har permanent hold i nakken.
Jeg er loyal og vil altid være dig taknemmelig.
Til en vis grad.
Tak, fordi du kom, Andy.
Jeg forhandler om et afsnit i nyhederne, hvor jeg præsenterer holdninger.
Jeg kalder det "En tosset Fox".
- Godt. - Og jeg vil lave undersøgende indslag.
Fra University of Georgia var det planen,
men folk guidede mig mod live-tv på grund af mit udseende. Jeg gav endelig efter.
Svært for flotte mennesker at komme frem i verden.
Det tror jeg gerne. Men måske er det der, jeg kommer ind.
Kan du huske ambulancetyven?
Hvis det er, hvad jeg tror, taler vi landsdækkende.
Laver I overhovedet landsdækkende indslag?
- Det gør vi. Jeg gør, ja. - Så kan jeg give dig...
Hvad ord bruger I om det?
- Eneret. - Det er det.
Hvis du kan skaffe mig optagelserne fra, hvor den stjålne ambulance stoppede.
Naturligvis.
- Skål for en stor historie. - Gigantisk.
Vi kan ikke gøre det her igen.
Nu kommer det.
Nej, jeg mener det.
Jeg prøver at gøre det rigtige, og bliver ved med at gøre det forkerte.
Sært nok den præcise instruks for, hvordan folk som os
- ender sammen med Moss Yankov. - Hvad?
Undskyld, jeg er ikke endt nogen steder. Jeg går min vej.
Du vælger at blive, ikke jeg.
Hvis jeg må være så fri, Deres Nåde... Rend mig i røven.
Vi nåede hertil på præcis samme måde.
Moss tilbød noget, vi tog imod det, og nu betaler vi tilbage.
- Jaså? - Ja.
Men ikke for evigt.
- Ikke for evigt. - Nej.
Ikke for evigt.
AMBULANCEVIDEO FRA KAITLIN FOX
TAK! RING, HVIS DU BEHØVER NOGET!
- AMBULANCERÅ. - MOV
TJEK INTERNETFORBINDELSEN OG PRØV IGEN
AMBULANCEVIDEO
Hvad fanden?
Politiet ved, du var ved feriehusene.
- Har du sagt det? - Nej, for de har en skitse.
Den fanger ikke det overlegne blik, men det ligner meget godt.
- Hun var allerede død. - Godt.
Øv dig på den.
Du kom for at advare mig. Hvorfor?
For at give dig et forspring.
På grund af dit højt besungne beskytterinstinkt?
Hvad med, at du ikke bringer dine problemer ind i mit kvarter?
Jeg bringer dig problemer? Seriøst?
Og hvad gangsterlort, du end har gang i...
Forstyrrer det dit gangsterlort?
Da du var lille, kørte du i de vogne i Tomorrowland.
Ved du hvorfor? Fordi de var på skinner.
- Det havde du brug for. - Røvhul.
De fortalte dig, hvor du måtte og ikke måtte gå hen.
- Det vidste din mor. - Hende taler du ikke om.
Derfor tog hun dig med i kirke og lærte dig reglerne.
- Du må ikke sige hendes navn. - Du skal gå.
For du er uden kompas, og Florida er uden skinner.
Det er en skidt kombination.
Disney World er fandme fortid.
Det er det mest ægte sted på kloden.
Jeg er ligeglad med, hvordan de rengjorde gerningsstedet. Der er altid beviser.
Far, vent.
- Blev gerningsstedet rengjort? - Det sagde Andy.
Hun var ikke i ambulancen.
Hvad?
Hun var ikke i den, fordi de ryddede liget af vejen.
Gerningsstedet blev rengjort.
- Det var et professionelt job. - Hvad fabler du om?
Ja?
Hun er død.
Død?
Ja, bare spil overrasket nu.
Delly er død?
Et professionelt job. Et lejemord.
- Hvem? - Hvem? Det må du sige mig.
Jeg kender ingen gangstere i Coronado Beach,
men jeg kender en i Philadelphia.
Mig? Fuck dig!
Nej, dig. Du sagde, hun ikke skulle slippe.
Det er anden gang, du siger, jeg har dræbt nogen.
To gange benægtede du ikke.
Hvad betyder "fuck dig" på dit sprog?
Jeg dræbte hende ikke. Måske gjorde du.
Mig? Hvorfor? Hvorfor skulle jeg det?
- Hun var min vej ud af gælden. - Hvorfor mig? Jeg elsker hende!
Mike?
- Hallo! - Jeg ringer tilbage.
Jeg fik åbnet minibaren. Beklager.
Tekster af: C. H. Engelbrecht